**Prijavni postopek za vpis v 1. letnik 2019/2020**

**Prvi prijavni rok (od 20. marca 2019 do 20. aprila 2019)**

Prijavo za vpis kandidat odda preko **elektronske vloge** na spletnem portalu eVŠ <http://portal.evs.gov.si/prijava/>.

Vsak kandidat lahko odda samo eno prijavo, in sicer, če se prijavlja:

* **s kvalificiranim digitalnim potrdilom**natisnjenega obrazca po pošti ne pošilja, temveč prijavo za vpis v eVŠ odda d**o vključno 20. aprila 2019**. Po pošti mora priporočeno na ERUDIO Visokošolsko središče tiste priloge k prijavi, ki so zahtevane pod VII. točko razpisa (na prilogi mora biti naveden sklic na številko prijave za vpis) najkasneje do vključno 23. aprila 2019.
* **brez kvalificiranega digitalnega potrdila**(z uporabniškim imenom in geslom), mora obrazec prijave za vpis poslati elektronsko v eVŠ **do vključno 20. aprila 2019**, nato natisniti, podpisati in ga priporočeno poslati po pošti na ERUDIO Visokošolsko središče največ tri dni po roku, določenem za pošiljanje obrazca prijave elektronsko v eVŠ. Po pošti mora priporočeno na ERUDIO Visokošolsko središče (Litostrojska cesta 40, 1000 Ljubljana).

Kot **pravočasna** se upošteva:

* prijava, ki je bila izpolnjena in oddana z **elektronskim podpisom** v eVŠ do vključno **20. aprila 2019** in
* prijava, ki je bila **izpolnjena v eVŠ do vključno 20. aprila 2019**, **natisnjena**v istem besedilu, kot je besedilo v zadnjem oddanem obrazcu v eVŠ, **podpisana in priporočeno poslana**po pošti na ERUDIO Visokošolsko središče (Litostrojska cesta 40, 1000 Ljubljana) **do vključno 23. aprila 2019**.

Po **20. aprilu 2019** spremembe in odjave posameznih zapisanih študijskih želja niso več mogoče.

**Drugi prijavni rok (od 23. aprila 2019 do 30. septembra 2019)**

V drugem prijavnem roku se na še prosta vpisna mesta lahko prijavijo kandidati, ki se niso prijavili v prvem prijavnem roku ali se niso uvrstili v nobenega od v prvi prijavi naštetih študijskih programov ali se niso vpisali v študijski program, v katerega so bili sprejeti v prvem prijavnem roku, oziroma so se iz tega študijskega programa izpisali do vključno 27. 09. 2019.

Prijavo za vpis kandidat odda preko **elektronske vloge** na spletnem portalu eVŠ <http://portal.evs.gov.si/prijava/>.

Vsak kandidat lahko odda samo eno prijavo, in sicer, če se prijavlja:

* **s kvalificiranim digitalnim potrdilom**natisnjenega obrazca po pošti ne pošilja, temveč prijavo za vpis v eVŠ odda **do vključno 30. septembra 2019**. Po pošti mora priporočeno poslati na ERUDIO Visokošolsko središče tiste priloge k prijavi, ki so zahtevane pod VII. točko razpisa (na prilogi mora biti naveden sklic na številko prijave za vpis) najkasneje do vključno 30. septembra 2019.
* **brez kvalificiranega digitalnega potrdila**(z uporabniškim imenom in geslom), mora obrazec prijave za vpis poslati elektronsko v eVŠ **do vključno 30. septembra 2019**, nato **natisniti**, **podpisati**in ga **priporočeno poslati**po **pošti** na ERUDIO Visokošolsko središče (Litostrojska cesta 40, 1000 Ljubljana) največ tri dni po roku, določenem za pošiljanje obrazca prijave elektronsko v eVŠ. Po pošti mora priporočeno poslati na ERUDIO Visokošolsko središče tiste priloge k prijavi, ki so zahtevane pod VII. točko razpisa (na prilogi mora biti naveden sklic na številko prijave).

Kot **pravočasna** se upošteva:

* prijava, ki je bila **izpolnjena in oddana z elektronskim podpisom**v eVŠ **do 30. septembra 2019**in
* prijava, ki je bila **izpolnjena v eVŠ do 30. septembra 2019, natisnjena**v istem besedilu, kot je besedilo v zadnjem oddanem obrazcu v eVŠ, **podpisana in priporočeno poslana**na ERUDIO Visokošolsko središče do vključno **30. septembra 2019**.

Kandidati,  za  katere  se izbirni postopek prvega roka še ni končal (opravljanje  mature v dveh  delih, opravljanje preizkusov posebnih nadarjenosti, sposobnosti in spretnosti v jesenskem roku, kandidati, za katere postopek priznavanja za namen nadaljevanja izobraževanja še ni končan, kandidati, za katere je tako odločeno v pritožbenem postopku), lahko oddajo Drugo prijavo za vpis do 30. septembra 2019. Če se bodo uvrstili na enega izmed študijskih programov iz Prve prijave za vpis, se postopek glede njihove prijave v drugem roku ustavi z njegovim pisnim soglasjem.